XV. ANNALES MUSEI NATIONALE? HUNGARICI. 
1917 . 
VIZSGÁLATOK A MAGYARORSZÁGI PÜLMONÁTÁK 
RENDSZERTANI ANATÓMIÁJA KÖRÉBŐL. 
(109 szövegrajzzal). 
Irta Soós Lajos. 
ZUR SYSTEMATISCHEN ANATOMIE DER UNGARISCHEN 
PÜLMONATEN. 
Yon L. Soós. 
A Molluscákról való ismereteink gyarapodtával mindinkább nyilván¬ 
valóvá lett az az igazság, hogy a fajok és a többi, nagyobb rendkzertaíii 
egységek biztos elhatárolására nem elégséges a szervezet külső' alaktani 
bélyegeinek ismerete, s különösképen nem elégséges ismerni a héjat, a mely 
régebben szinte kizárólagos alapjául szolgált a Molluscák rendszerének. 
Mert bár egészen kétségtelen, hogy a héj és a szervezet többi részei közt 
lévő kölcsönös viszony csodálatosan szoros, úgyannyira, hogy sokszor való¬ 
ban meglepően aprólékos anatómiai eltérésnek a héjon szintén eltérés felel 
meg, másrészt azonban kiderült az is, hogy anatómiailag nagyon eltérő 
fajoknak héja szinte a megkülönböztethetetlenségig hasonló lehet, tehát 
hasonló, vagy épen azonos héj nagyon eltérő szervezetet rejthet magában. 
Legyen elég a Fruticicola sericea Drap, és a Monacha rubiginosa A. Schm. 
példájára hivatkoznom, melyeknek héját a szakértő is csak a legnagyobb 
nehézséggel tudja megkülönböztetni — ha ugyan egyáltalában meg tudja — 
s íme boncztani viszonyaik pontosabb megismerésével kiderült, hogy még 
csak nem is ugyanabba a nembe tartoznak. Idők jártán még több ilyen 
eset vált ismeretessé — se dolgozat során magam is ismertetek egy ilyen 
példát — a mi lehetőleg az összes fajok anatómiájának megvizsgálását, az 
összegyűlt anyag viszont a rendszertannak anatómiai alapokra való fek¬ 
tetését tette szükségessé. A haladás ezen a téren örvendetesen gyors, úgy 
hogy immár nincs messze az az idő, a midőn legalább az európai fajok¬ 
nak legfontosabbjai rendszertani anatómiai tekintetben is ismeretesek 
lesznek. 
Annales Musei Rationalis Hungarici. XV. 
t 
